# Odgovor na interpelacijo o delu in odgovornosti ministra za delo, družino, socialne zadeve in enake možnosti Janeza Ciglerja Kralja, ki jo je skupina poslank in poslancev s prvopodpisanim Branetom Golubovićem poslala predsedniku Državnega zbora Republike Slovenije Igorju Zorčiču 22. 1. 2021

**Na Ministrstvu za delo, družino, socialne zadeve in enake možnosti zavračamo vse navedbe predlagatelja interpelacije in v nadaljevanju podajamo ustrezno argumentacijo.**

**Uvodna obrazložitev**

Minister za delo, družino, socialne zadeve in enake možnosti Janez Cigler Kralj, ki je začel opravljati funkcijo ministra 13. marca 2020, je že v predstavitvi pred pristojnim parlamentarnim odborom predstavil bistvene prioritete, ki bodo zaznamovale njegov mandat.

Glede na to, da je bila ob nastopu funkcije razglašena epidemija in se je država znašla pred novimi izzivi, tudi glede zagotovitve varnosti in zdravja najšibkejših in ranljivih v domovih za starejše, kjer so se okužbe najprej pojavile, vlada, ki jo je vodil Marjan Šarec, pa ni zagotovila zaščitne opreme, saj so bila skladišča prazna, je bil njegov odziv takojšen.

Prva prioriteta Ministrstva za delo, družino, socialne zadeve in enake možnosti (v nadaljevanju: MDDSZ) je bila **zagotovitev ustrezne skrbi za starejše**. Minister Janez Cigler Kralj je skupaj z ekipo obeh državnih sekretarjev in sodelavcev na MDDSZ od prvega dne mandata dejavno vključen v pripravo ustreznih ukrepov in nadzor nad njihovim izvajanjem. Je v neposrednem stiku z vodstvi in varovanci domov za starejše in je tudi prvi resorni minister, ki je po več desetletjih obiskal nekatere izmed domov za starejše.

MDDSZ problematiki oskrbe starejših samo času ministrovanja Janeza Ciglerja Kralja namenja **petkrat več evropskih in drugih javnih sredstev kot v času katere koli vlade od leta 2008 naprej.**

**Za dnevne centre in začasne namestitve starejših**, ki se bodo gradili po vsej Sloveniji, je na podlagi javnega razpisa namenjenih **21 milijonov evrov in pol.**

**Zaključena bo energetska sanacija** prej dotrajanih **dveh domov za starejše** **v vrednosti 845.918 EUR**, kar je skoraj trikrat toliko, kot se je denimo namenilo za DSO-je leta 2016 (348.002,36 EUR).

Za preprečevanje brezposelnosti in ohranjanje delovnih mest je ministru z ukrepi **subvencioniranja čakanja na delo doma in subvencioniranjem skrajšanega delovnega časa uspelo ohraniti okoli 300 tisoč delovnih mest.** Oba ukrepa posredno prispevata tudi k zmanjšanemu širjenja okužb med delovno aktivnimi.

MDDSZ je večkrat pozvalo delodajalce, da skladno z zakonodajo **omogočijo čim večjemu številu zaposlenih opravljanje dela na domu,** zaradi česar so bili **poenostavljeni postopki prijave dela na domu.**

**Zavezanost socialnemu dialogu Vlade RS in ministra Ciglerja Kralja**, ki je v prvih šestih mesecih mandata predsedoval Ekonomsko socialnemu svetu (ESS), dokazujejo številne seje in številni predlogi, ki so jih socialni partnerji obravnavali ter uskladili**.**

V aktualnem mandatu Vlade Republike Slovenije je bilo v desetih mesecih sklicanih **osem rednih sej ESS** (za dve seji je bilo sklicano tudi nadaljevanje seje) in **tri izredne seje ESS** (za eno je bilo sklicano nadaljevanje). **Skupaj torej 14 sej, kar je v povprečju več kot ena seja mesečno.** Za primerjavo, v mandatu vlade Marjana Šarca je bilo v obdobju 18 mesecev 15 rednih sej in dve izredni seji ter ena dopisna seja ESS, skupaj torej ena mesečna seja v povprečju.

**Družine in otroci** kot njihov najranljivejši del se v času pandemije soočajo z dodatnimi bremeni in so izpostavljene številnim stiskam. V času ministrovanja Janeza Ciglerja Kralja je **za družinske ukrepe zagotovljenih največ sredstev v zadnjih osmih letih, kar znaša blizu 600 milijonov EUR v letu 2020.**

**Dodajmo še podatke o solidarnostnih in kriznih dodatkih iz interventnih zakonov, ki jih je zagotovil minister Cigler Kralj s svojega področja dela za najbolj ranljive skupine prebivalstva, kar je bistveno prispevalo k njihovemu lažjemu spopadanju z epidemijo.**

PKP7:   
Enkratni solidarnostni dodatek za novorojence

Eden od staršev oziroma posvojitelj otroka s stalnim prebivališčem v Sloveniji, rojenega v času od 1. januarja 2020 do enega leta po koncu epidemije, prejme enkratni solidarnostni dodatek za novorojence v višini 500 evrov.

Povečan dodatek za velike družine

Znesek letnega dodatka za velike družine se za čas do konca epidemije poveča za 100 evrov za družine s tremi otroki in za 200 evrov za družine s štirimi ali več otroki.

Enkratni solidarnostni dodatek v višini 50 evrov za vse otroke

Prejeme ga eden od staršev oz. rejnik otroka do starosti 18 let s stalnim ali začasnim prebivališčem v Sloveniji, ki dejansko živi v Sloveniji. V PKP8 je ukrep dopolnjen za polnoletne dijake, ki se šolajo v RS.

Dodatek za nego otroka

Dodatek za nego otroka se povečuje za 100 evrov. Poračun višjega dodatka za oktober, november in december 2020 v višini 300 evrov se je izvedel do 31. januarja 2021. Od januarja 2021 pa je znesek dodatka za nego višji do konca epidemije.

Že v prvem valu so enkratni solidarnostni dodatek v višini 150 evrov prejeli upravičenci do najnižjih pokojnin, denarne socialne pomoči ali varstvenega dodatka ter študenti.

Krizni dodatek

Vsakemu zaposlenemu, ki dela in čigar zadnja izplačana mesečna plača ni presegla dvakratnika minimalne plače (2x 940,58, to je 1881,16 eur), delodajalec izplača ob plači za mesec december 2020 krizni dodatek v višini 200 evrov, ki je oproščen plačila vseh davkov in prispevkov.

**Ker minister dobro razume stiske socialno šibkih, si je prizadeval tudi za dogovor socialnih partnerjev o dvigu minimalne plače**. Kot minister za delo ne sme spregledati zaposlenih, ki si zaslužijo dostojno plačilo za pošteno delo. In neto plače v Sloveniji so prenizke. Zato je zagotovil dvig minimalne plače, ki se za delo s polnim delovnim časom, opravljeno od 1. januarja 2021, poveča na 1.024,24 eura. Obenem je njegova prednostna naloga ohranjanje zaposlitev, k čemur veliko prispevajo tudi proti koronski ukrepi.

## **1. Ukrepi MDDSZ pri zajezitvi širjenja virusa SARS-CoV-2 v domovih za starejše**

**Svetovna zdravstvena organizacija je razglasila 11. marca 2020 pandemijo, medtem ko je takratni minister za zdravje Aleš Šebeder 12. marca 2020 v Sloveniji razglasil epidemijo**. Ob nastopu ministrske funkcije Janeza Ciglerja Kralja je bilo v državnem logističnem centru Rojah (DLC Roje) 16. marca 2020 na razpolago 93.500 kirurških mask, 2.000 mask FFP1, 1.000 mask FFP2, 3.400 mask FFP3, 1.514.380 lateks rokavic, 8.649 zaščitnih kombinezonov in 374 zaščitnih očal. In to kljub temu, da je Svetovna zdravstvena organizacija že v prvih dneh marca posvarila, da se zaloge zaščitne medicinske opreme zaradi naraščajočega povpraševanja, kopičenja opreme in zlorab hitro zmanjšujejo. Vlada Marjana Šarca pa temu ni prisluhnila in ni zagotovila ustrezne rezerve zaščitne opreme. Svoje strahove ter tudi zaskrbljenost nad stanjem preskrbljenosti z zaščitno opremo je v izjavi 25. februarja izrazila tudi Zdravniška zbornica Slovenije, takratni premier Šarec pa je na izjavo skorajda posmehljivo odgovoril (citat): »To je tako, kot da bi rekli, da se policisti bojijo strelnega orožja«. To dodatno kaže na to, kakšen je bil odnos takratnega predsednika vlade Marjana Šarca do tega vprašanja, ter dodatno pojasnjuje vzroke za pomanjkanje opreme za zdravstveno in drugo osebje v času po zaprisegi nove vlade.

Vse obtožbe glede neustreznosti prvotnih ukrepov najostreje zavračamo, saj se je država praktično znašla brez zaščitne opreme tako za zdravstveno osebje kot osebje v DSO-jih, ki skrbi za najranljivejšo populacijo.

*a) Sprotno obveščanje strokovne in druge javnosti*

Prva okužba v DSO in tudi smrtna žrtev v Sloveniji je bila marca v Metliki. Javnost je bila redno in sproti obveščena o vseh dejavnostih in potrebnih ukrepih za zajezitev širjenja virusa covid-19. To je razvidno iz rednih objav na spletni strani MDDSZ in obveščanja medijev.

*b) Sprejem interventne zakonodaje*

Rezultat ministrovega prizadevanja in prednostne obravnave skrbi za starejše s strani celotne Vlade RS so tudi ukrepi v osmih interventnih zakonih za obvladovanje epidemije in njenih posledic.

*c) Zagotovitev finančnih sredstev za dodatne zaposlitve in nove kapacitete za (začasne) namestitve starejših*

MDDSZ je zagotovilo **26 mio EUR za dodatne zaposlitve v socialno-varstvenih zavodih**, **sredstva za izpad dohodka domov zaradi praznih postelj, povrnjena sredstva za obvezno zaščitno opremo, kakor tudi za vzpostavitev zunanje rdeče cone ter izplačilo dodatkov zaposlenim.**

**Iz naslova vseh ukrepov PKP je v letih 2020 in 2021 skupaj zagotovljenih kar 56.286.324,75 evrov, kakor je razvidno iz spodnje razpredelnice.**





Ni treba posebej poudarjati, da je kadrovska in prostorska podhranjenost posledica dolgoletnega zanemarjanja tega področja pri nas.


Ministrstvo je pod vodstvom ministra Janeza Ciglerja Kralja, ki mu je reševanja problematike starejših tudi ena od ključnih prioritet mandata, domove kadrovsko že okrepilo. **Po 15 letih so bili v 10 mesecih realizirani prvi pomembni koraki na področju kadrovske in prostorske stiske. Tako je bilo na tej podlagi interventnih zakonov dodatno zaposlenih 541 oseb (sklenjene pogodbe o zaposlitvi), 116 je trenutno zaposlenih prek javnih del, na podlagi začasnega in občasnega dela je bilo predvsem v DSOjih opravljenih 3.527 ur, opravljenih je bilo tudi 55.019 ur dijakov in študentov.**

**Za blažitev problematike starejših** MDDSZ v času ministrovanja Ciglerja Kralja namenja **petkrat več evropskih in drugih javnih sredstev kot v času katere koli vlade od leta 2008 naprej.**

Na javnem razpisu **za dnevne centre in začasne namestitve starejših**, ki se bodo gradili po vsej Sloveniji, je namenjenih skupaj **21 milijonov evrov in pol.** **Zaključena bo energetska sanacija** prej dotrajanih **dveh domov za starejše** **v vrednosti 845.918 EUR**, kar je skoraj trikrat toliko, kot se je denimo namenilo za DSO-je leta 2016 (348.002,36 EUR).

V spodnji preglednici in grafu so nazorno prikazana sredstva MDDSZ za investicije v kapacitete.

|  |  |
| --- | --- |
| **LETO** | **Sredstva MDDSZ za investicije v namestitve starejših** |
| **2008** | 6.167.239,77 € |
| **2009** | 4.220.433,69 € |
| **2010** | 4.910.413,58 € |
| **2011** | 2.154.411,51 € |
| **2012** | 1.741.765,68 € |
| **2013** | 2.259.819,28 € |
| **2014** | 2.945.882,40 € |
| **2015** | 3.835.002,08 € |
| **2016** | 348.002,36 € |
| **2017** | 0,00 € |
| **2018** | 2.182.822,62 € |
| **2019** | 1.075.771,66 € |
| **2020** | 23.445.230,38 € |



**Za gradnjo 5 novih domov za starejše in dokončanje dveh obstoječih je zagotovljenih skupaj 30 milijonov evrov v sprejetem Proračunu RS.**

*č) Zakon o dolgotrajni oskrbi*

Po desetletjih pregovarjanj je v javni razpravi predlog Zakona o dolgotrajni oskrbi**,** ki bo **področje sistemsko uredil.**

*d) Komunikacija ministra z direktorji DSO in obisk DSO-jev*

**Minister Cigler Kralj je že prvi dan svojega mandata začel redne stike z direktorji DSO.** Najprej je poklical direktorici domov za starejše Metlika in Kamnik in se pozanimal o stanju, saj so se že začeli soočati z okužbami. Takoj, ko je bilo mogoče, je ob upoštevanju vseh ukrepov začel s terenskimi obiski. Od takrat je obiskal na desetine domov po vsej Sloveniji.

**Na podlagi dnevnih poročil NIJZ in drugih institucij, ki jih je prejel, je 16. 4. 2020 vpeljal redne tedenske videokonference z direktorji domov in posebnih socialnovarstvenih zavodov.** Do 14. 5. 2020 so bila izvedena štiri takšna srečanja, z namenom hitrega prenosa informacij in dobrih praks (na vseh so sodelovali tudi predstavniki MZ in drugi vabljeni gosti).

**Minister se je redno sestajal s predstavniki Skupnosti socialno varstvenih zavodov ter se vselej udeleževal sestankov Vlade RS in strokovne skupine v zvezi z obvladovanjem epidemije** Covid-19. O dejavnostih ministra se redno poroča na spletni strani MDDSZ[[1]](#footnote-1).

V začetku marca je bila na Direktoratu za socialne zadeve na MDDSZ določena ožja skupina sodelavcev, ki se je vsako jutro na sestankih seznanjala z razmerami na področju okužb s COVID-19. Uvedena je bila redna izmenjava informacij z domovi za starejše in posebnimi socialnovarstvenimi zavodi ter tudi Skupnostjo socialnih zavodov Slovenije.

*e) Konstruktivno in tvorno sodelovanje z drugimi resorji*

Za ukrepanje v socialno-varstvenih zavodih so pristojnosti med MDDSZ in Ministrstvom za zdravje (MZ) deljene, pri čemer je za dajanje ustreznih navodil zdravstvene stroke pristojno zgolj Ministrstvo za zdravje.

**Minister Cigler Kralj je z MZ in ministrom Gantarjem vzdrževal reden dialog in stike,** predajal informacije s strani deležnikov MDDSZ, ni pa pristojen za sprejemanje odločitev s tega področja, kar predlagatelji interpelacije zelo dobro vedo in posredno v svojih obtožbah tudi priznavajo. MDDSZ je v medijih in po komunikacijskih kanalih redno objavljalo novice, povezane z navodili MZ, ki so zadevale zavode v pristojnosti MDDSZ. Navodila so se prenašala tudi po že omenjenih videokonferencah, terenskih stikih in elektronski komunikaciji.

**Od 14. marca 2020 je MDDSZ okrepljeno spremljalo aktivnosti in ukrepe za obvladovanje okužb in pri tem ves čas sodelovalo z Ministrstvom za zdravje, ki je za izvajalce pripravljalo strokovna navodila in priporočila.** Skupaj s predstavniki MZ so se izvajali svetovalni obiski in skupaj z ostalimi pristojnimi spremljali ter usmerjali aktivnosti pri izvajalcih z več okužbami (s pomočjo koordinatorjev MZ, z zdravstvenimi domovi in bolnišnicami, ki so izvajalcem v pomoč ponudile zdravstveni kader v prvem valu okužb, Civilno zaščito, župani in drugimi).

Minister Cigler Kralj je izdal **navodila za ravnanje v socialno-varstvenih zavodih**[[2]](#footnote-2), ki so pod njegovo pristojnostjo**.** Že 17.3. MDDSZ na spletu objavi navodila MZ glede obravnave bolnikov s Covid-19[[3]](#footnote-3) , nato še dodatna navodila[[4]](#footnote-4). Enak način sodelovanja z MZ in obveščanja se nadaljuje tudi, ko se ukrepi počasi sproščajo in se v socialno-varstvenih zavodih spet dovoljujejo obiski, k čemur so pozivali številni deležniki. (Objava MDDSZ 30. 4. glede postopnega odpiranja DSO-jev, omogočanje obiskov v socialnovarstvenih zavodih in drugih izvajalcih institucionalnega varstva)[[5]](#footnote-5).

**Priporočilo o prepovedi obiskov v domovih za starejše je pred razglasitvijo epidemije v prvem valu izdala nekdanja ministrica Ksenija Klampfer**, ki je s tem posegla tudi v pristojnost ministra za zdravje. Po Zakonu o nalezljivih boleznih namreč epidemijo nalezljive bolezni ter okuženo ali ogroženo območje razglasi oziroma določi minister, pristojen za zdravje. Kadar je okuženo ali ogroženo območje celotne Slovenije, epidemijo razglasi Vlada Republike Slovenije. Očitki ministru Ciglerju Kralju, da bi tudi pozneje moral razglasiti prepoved obiskov v DSO-jih, so neutemeljeni.

**Popis dopisov/navodil s strani MDDSZ, poslanih izvajalcev socialno-varstvenih storitev v 1. valu epidemije:**

* 26. 2. 2020: Obvestilo vsem izvajalcem institucionalnega varstva glede preprečevanju okužb z novim koronavirusom SARS-CoV-2. Poziv izvajalcem k uvedbi aktivnosti preprečevanja in obvladovanja okužb, priporočilo omejitve obiskov obiskovalcev iz tujine, posredovanje smernic NIJZ za obiskovalce domov in glede uporabe osebne varovalne opreme pri zaposlenih.
* 28. 2. 2020: Obvestilo vsem izvajalcem institucionalnega varstva - posredovanje navodil NIJZ, pripravljenih za izvajalce institucionalnega varstva.
* 6. 3. 2020: Obvestilo vsem izvajalcem institucionalnega varstva – prepoved obiskov v socialnovarstvenih zavodih.
* 11. 3. 2020: Omejitev osebnih dostopov na centre za socialno delo.
* 12. 3. 2020: Priporočila NJZ posredovana CSD-jem.
* 12. 3. 2020: Omejitev izvajanja socialno varstvenih storitev – prekinitev izvajanja storitve vodenja, varstva in zaposlitve pod posebnimi pogoji (VDC) in prekinitev izvajanja posebnega programa vzgoje in izobraževanja dnevno varstvo (VIZ) na CUDV-jih.
* 13. 3. 2020: Obvestilo vsem DSO - prekinitev izvajanja dnevnega za starejše.
* 18. 3. 2020: Obvestilo vsem izvajalcem institucionalnega varstva – predlog ukrepov pri izvajalcih, prepoved sprejema paketov, prepoved izhodov, prepoved novih sprejemov, omejitev izvajanja pomoči na domu, merjenje temperature, ukrepi na področju organizacije dela.
* 18. 3. 2020: Navodila za ustrezno zaščito vseh uporabnikov in zaposlenih na področju socialnega varstva.
* 19. 3. 2020: Obvestilo izvajalcem pomoči na domu – priporočila za preprečevanje prenosa okužbe.
* 26. 3. 2020: Obvestilo glede zaščitne opreme.
* 2. 4. 2020: Obvestilo glede možnosti koriščenja izredne denarne socialne pomoči.
* 3. 4. 2020: Preklic obvestila glede zaščitne opreme.
* 10. 4. 2020: Okrožnica za izvajalce institucionalnega varstva – upoštevanje navodil in smernic.
* 23. 4. 2020: Priporočila za VDC in CUDV.
* 30. 4. 2020 : Omogočanje obiskov pri izvajalcih institucionalnega varstva (navodila za izvajanje obiskov).
* 20. 5. 2020: Omogočanje sprejemov v socialnovarstvenih zavodih s 25. 5. 2020. Pogoji za ponovno sprejemanje novih stanovalcev, predhodna vzpostavitev sive cone in krizni načrt za rdečo cono, navodilo za izpolnjevanje epidemiološke anamneze.
* 21. 5. 2020: Priporočila CSD za sproščanje ukrepov s 25. 5. 2020.
* 21. 5. 2020: Odprava omejitev in sproščanje izvajanja storitev VDC/CUDV s 25. 5. 2020, povečanje obsega storitev izvajalcev pomoči na domu.
* 22. 5. 2020: Priporočila strokovne skupine za sproščanje ukrepov na področju šolstva (CUDV).

*f) Zagotavljanje zaščitne opreme*

V prvem valu epidemije so bili DSO-ji soočeni z izjemnim pomanjkanjem zaščitne opreme za delo v rizičnih razmerah, pri čemer je bilo pomanjkanje splošen problem in posledica slabe priprave in odziva na prihajajočo zdravstveno krizo vlade **pod vodstvom Marjana Šarca**. **Ob razglasitvi epidemije ni bilo niti minimalnih potrebnih zalog zaščitne in kritične medicinske opreme niti ni bila ta naročena,** kot je pozneje v Poročilu o stanju, razlogih, zalogah in naročilih osebne zaščitne ter kritične medicinske opreme ob razglasitvi epidemije SARS-CoV-2 (COVID-19) ter nabavah, ki so omogočile Republiki Sloveniji uspešen spopad z njo zapisala Vlada RS, s sklepom pa sprejel tudi Državni zbor Republike Slovenije, 14. 5. 2020[[6]](#footnote-6).

**Iz poročila izhaja, da**

* do 13. 3. 2020 ni bilo pravočasno poskrbljeno za dopolnitev in aktiviranje Državnega

načrta zaščite in reševanja za primer epidemije SARS-CoV-2 (COVID-19);

* da je sprejem zaščitnih ukrepov za zajezitev epidemije, vključno z nabavami zaščitne in kritične medicinske opreme, potekal v izrednih okoliščinah;
* da ob razglasitvi epidemije ni bilo niti minimalnih potrebnih zalog zaščitne in kritične

medicinske opreme niti ni bila ta naročena;

* da je bila po 13. 3. 2020 navkljub izrednim okoliščinam s strani Vlade zagotovljena nujna osebna zaščitna in kritična medicinska oprema v najkrajšem možnem času in tako preprečene drastično hujše posledice epidemije;
* da je bila povprečna cena večine artiklov osebne zaščitne opreme, ki je bila nabavljena v izrednih okoliščinah po 13. 3. 2020, občutno nižja kot povprečna cena nabav večine artiklov v času pred 13. 3. 2020.

**Minister Cigler Kralj je prevzel vlogo kriznega koordinatorja** in s sodelavci **zagotavljal, da so domovi imeli vsaj najnujnejšo opremo za nekaj dni vnaprej.** Ekipa na MDDSZ je tako v prvem valu zbirala podatke o potrebah po zaščitni opremi v vseh socialno-varstvenih zavodih ter jih posredovala CZ. Lokalni štabi CZ so zaščitno opremo dostavljali izvajalcem vse do konca epidemije 31. 5. 2020, ko je bilo vzpostavljeno, da so odslej za nabavo in zaloge zaščitne opreme odgovorni zavodi sami.

**Glede koordinacije na terenu in zagotavljanja dodatnih kadrov je MZ vzpostavilo regijske koordinatorje in medresorske ekipe**, ki so koordinirale delo na terenu in svetovale vsem DSO z okužbo. Potekala je tudi kadrovska izmenjava, vendar zaradi izjemnih obremenitev v bolj omejenem obsegu.

**Minister Cigler Kralj se je s problematiko domov, ki zajema tako kronično kadrovsko in prostorsko podhranjenost kakor akutno stanje, kumulirano v prvih dneh epidemije, ki so sovpadali s prevzemom mandata, soočil takoj in odločno**. Ne samo, da je skupaj z MZ vzpostavil sistem kriznega upravljanja na terenu, ki je devet desetin domov v prvem valu obranil pred okužbo, ampak je tudi nastavil poudarke za nadaljnje investicije v domove in zagotavljanje dodatnih kapacitet ter kadrovskih okrepitev.

*g) Solidarnostni dodatek za upokojence*

**Številnim prebivalcem domov za starejše, ki prejemajo pokojnino, nižjo od 700 EUR, je bil izplačan solidarnostni dodatek. 30. 4. 2020 je namreč enkratno pomoč prejelo 302.224 upokojencev, v skupnem znesku 66.442.658,49 evrov.** Izplačal jo je Zavod za pokojninsko in invalidsko zavarovanje Slovenije na podlagi Zakona o interventnih ukrepih za zajezitev epidemije COVID-19 in omilitev njenih posledic za državljane in gospodarstvo (ZIUZEOP) vsem upokojencem s stalnim prebivališčem v Republiki Sloveniji katerih pokojnine so v višini 700 evrov ali manj.

*h) Intenzivna priprava na drugi val*

**Poletni meseci preteklega leta so bili zaznamovani z intenzivno pripravo na drugi val epidemije. MDDSZ se je posvetilo pripravi protokola za primer drugega vala.**

* 15. 6. 2020 je minister s sklepom imenoval Delovno skupino za pripravo Načrta Covid-19 v primeru drugega vala. Delovna skupina je sestavljena iz predstavnikov: MDDSZ, MZ, NIJZ, IRSSV ter predstavnikov izvajalcev storitev in programov socialnega varstva. Izvedena so bila štiri delovna srečanja Delovne skupine za pripravo načrta za obvladovanje COVID-19. Člani delovne skupine so na podlagi izkušenj izvajalcev (pridobljenih tudi s pomočjo ankete) analizirali ukrepe in aktivnosti v prvem valu, izvedli več ločenih srečanj s predstavniki različnih storitev, ter pripravili protokole za: domove, VDC/CUDV, pomoč na domu, CSD/krizne centre in socialnovarstvene programe (nastanitvene).
* **Protokoli so bili posredovani vsem omenjenim izvajalcem, 22. 9. 2020 pa objavljeni tudi na spletni strani ministrstva, kjer so objavljene tudi vse spremembe in dopolnitve**[[7]](#footnote-7).

**Pred jesenskim valom okužb je MDDSZ izvajalce spodbujal, da v skladu z dopolnjenimi usmeritvami dopolnijo svoje Krizne načrte za obvladovanje okužbe ter izvedejo vsa potrebna usposabljanja za primer novih okužb,** še zlasti usposabljanja o pravilni uporabi osebne varovalne opreme. Prav tako so jim svetovali sodelovanje s svetovalno skupino koordinatorjev MZ za preprečevanje in obvladovanje okužb, še pred morebitnimi novimi okužbami.

Resno je bilo vzeto tudi strokovno opozorilo dr. Ihana na parlamentarnem odboru za delo, družino, socialne zadeve in invalide 9. 6. 2020, kjer je dejal: *"Seveda pa se moramo na koncu, da grem malo v svoj posel, najbolj zavedati, da je edina stvar, ki rešuje domove za ostarele pred temi Šmarji pri Jelšami in podobnimi krizami, da je edina stvar, da ni epidemije med prebivalstvom.* ***Čeprav vemo že malo več o virusu, ampak še vedno veliko premalo, da bi bilo zmožni, če epidemija enkrat doseže proti deset odtokov prekuženosti, da bi kdorkoli znal ustavljati vdor v bolnice pa domove za ostarele. Nikjer po svetu jim ni to uspelo in tudi pri nas nam ne bo.*** *Se pravi osnovni razlog, da je bila pri nas vdor samo omejeno število domov za ostarele je to, da smo uspeli obdržati prekuženost na zelo nizki ravni. In če bomo to uspeli v jeseni, potem z določenimi ukrepi bomo seveda lahko uspešni tudi glede domov za ostarele. Če tega ne bomo uspeli, imajo vse preventivne mere pač nek plafon učinkovitosti in bomo imeli seveda veliko več teh zgodb. Upam pa da ne."*

Minister je tudi nadaljeval terenske obiske in nadalje krepil zavezo o dodatnih namestitvah v domovih za starejše. **Objavljen je razpis za podelitev 1100 koncesij[[8]](#footnote-8) .**

**MDDSZ in MZ sta nadaljevala sodelovanje na terenu, zagotovila tudi dodatne kadre s premeščanjem osebja domovom, kjer so se pojavila posamična žarišča Covid okužbe**.

Minister je bil o dogajanju dnevno obveščen, kakor dokazuje samo primer elektronskega sporočila, ki ga je s strani Direktorata za socialo na MDDSZ prejel dne 23. 7. 2020. V njem sodelavka MDDSZ s terena poroča o dodatnih kadrih, »ki smo jih uspeli dogovoriti za DSO Hrastnik (mi in MZ): - sestra za preprečevanje okužb iz SB Novo mesto, - zdravstveni tehnik iz DSO Ljutomer - pomoč so ponudili (vključevali jih bodo po potrebi in ko bo zagotovljeno bivanje v Hrastniku): - Dom Tisje -2 zaposlena, - DSO Topolšica 1, - DSO Metlika 1,- dobili bodo tudi enega študenta preko Študentskega servisa.- DSO Ptuj 1".

To je zgolj en primer dobrega medresorskega sodelovanja, saj je bila na terenu vseskozi tudi sodelavka MZ, pomoč in svetovanje, pa tudi izobraževanja in usposabljanja v DSOjih so izvajali regijski timi[[9]](#footnote-9) .

**Strokovno pomoč pri načrtovanju in izvajanju ukrepov za zajezitev virusa SARS-CoV-2 v socialno varstvenih zavodih nudijo regijski timi**. Regijski timi delovne skupine koordinatorjev za preprečevanje in obvladovanje okužb z virusom SARS-CoV-2 in drugimi nalezljivimi respiratornimi boleznimi v socialno varstvenih zavodih nudijo strokovno podporo socialno varstvenim zavodom za učinkovito soočanje s tveganji, ki jih prinaša prisotnost virusa SARS-CoV-2 v Slovenji.

**Minister se je zavedal realne nevarnosti rasti okužb v drugem valu, kar dokazuje objava MDDSZ na spletu** dne 24. 7. 2020: »V mesecu juliju se je okužba ponovno pojavila pri petih izvajalcih (med njimi so štirje DSOji) od tega je za zdaj širitev uspešno zajezena pri štirih izvajalcih)«. Zato je minister vseskozi preučeval možnosti dodatnega ukrepanja in vse zavode pod svojo pristojnostjo pozival, naj dosledno spoštujejo preventivne ukrepe, med njimi merjenje temperature in okrepljeno komuniciranje z MDDSZ. Prav tako je bilo z MZ dogovorjeno, »da se ob pojavih prvih okužb stanovalce, tudi če nimajo znakov bolezni, začasno namesti v enega od štirih negovalnih COVID oddelkov v UKC Ljubljana, UKC Maribor in Splošni bolnici Šempeter ter Splošni bolnici Novo mesto.«

**Minister Janez Cigler Kralj je v poletnih mesecih priprave na drugi val uspešno krizno vodil prek intenzivnega sodelovanja predstavnikov MDDSZ pri pripravi protokola za ukrepanje v drugem valu, prek rednih stikov z deležniki, med njimi Skupnostjo socialno-varstvenih zavodov Slovenije in pomembnega izplačevanja dodatkov vsem zaposlenim, ki so v prvem valu epidemije delali v rizičnih razmerah ali nevarnih pogojih.**

Poleg tega je minister redno sodeloval in poročal na sestankih vladne medresorske delovne skupine Covid-19. Da je Vlada RS tudi v času, ko epidemija ni bila razglašena, problematiko starejših ter podedovano kadrovsko problematiko v socialno-varstvenih zavodih prepoznala kot prednostno, dokazuje tudi nov interventni zakon.

**Julija je bil sprejet PKP4, s katerim so se zagotovila dodatna sredstva za zaposlitve v zdravstvu in socialno-varstvenih zavodih (26 mio EUR).** Takoj so stekla prizadevanja za njegovo uveljavljanje in vsi zavodi so pozvani, da potrebe sporočajo MDDSZ, da se v najkrajšem času omogoči čim več novih zaposlitev.

**Popis dopisov/navodil s strani MDDSZ, poslanih izvajalcem socialno-varstvenih storitev poleti:**

* 8. 6. 2020: Obvestilo izvajalcem institucionalnega varstva – povečano število okuženih.
* 3. 7. 2020: Obvestilo izvajalcem institucionalnega varstva, glede omejevanja obiskov, odločitev direktorja v povezavi z epidemiologom.
* 9. 7. 2020: Obvestilo izvajalcem institucionalnega varstva – informacije glede Odredba o določitvi ogroženih območij in vzpostavitev neprekinjene komunikacije z izvajalci.
* 20. 7. 2020: Zagotavljanje kadrovske pomoči v DSO s posojanjem kadra med izvajalci.
* 14. 8. 2020: Obvestilo izvajalcem institucionalnega varstva - sporočanje v primeru zaznane okužbe.
* 19. 8. 2020: Aplikacija #OstaniZdrav.

*i) Ukrepi v drugem valu epidemije*

Za vse izvajalce institucionalnega varstva so na spletu **dostopna podrobna navodila v okviru Načrta za obvladovanje okužb SARS-CoV-2 (COVID-19)** - protokoli za delovanje izvajalcev institucionalnega varstva. Protokol je objavljen na <https://www.gov.si/teme/domovi-za-starejse/#e84822> .

**Kakor v prvem valu, tudi po poletju minister vzpostavi redne tedenske videokonference** z direktorji vseh DSO-jev, predstavniki MDDSZ, MZ in stroke[[10]](#footnote-10).

* 5. 11. 2020 ponoven pričetek rednih videokonferenc za domove za starejše in posebne socialnovarstvene zavode, za izvajalce VDC/CUDV in za izvajalce pomoči na domu. Izvedenih je bilo že devet VK, ki so omogočile hitro izmenjavo informacij in dobrih praks.

**V zvezi z aktivnostmi MDDSZ izpostavljamo še:**

* **Spremljanje stanja zalog osebne varovalne opreme** (v nadaljevanju OVO): medtem ko so na začetku prvega vala okužb izvajalci imeli težave pri zagotavljanju OVO, v drugem valu teh težav ni bilo. Izvajalci imajo v skladu z dogovori zagotovljeno strateško zalogo zaščitne opreme za povprečno 35 dni.
* Izvajalcem je v drugem valu bila na razpolago možnost **vzpostavitve rdeče cone izven sedeža zavoda**, v kolikor vodstvo oceni, da rdeče cone ne more ustrezno zagotoviti znotraj zavoda. Stroške zunanje rdeče cone pa je prevzel proračun RS. Vsak dom za starejše ima organizirane cone. Obvezna je cona za stanovalce s sumom na COVID-19 - siva cona, ki je organizirana na način individualne izolacije z ločitvijo čistih in nečistih poti. Za vzpostavitev rdeče cone, ki je namenjena stanovalcem z ugotovljeno okužbo, pa ima vsak izvajalec pripravljen krizni načrt za njeno postavitev. Organizacijo prostora glede na epidemiološki status uporabnikov s pisnim mnenjem potrdi Delovna skupina koordinatorjev za preprečevanje in obvladovanje okužb z virusom SARS-CoV-2.

V času drugega vala okužb nadomestne prostore, v primeru, da rdeče cone ni več možno zaradi širitve okužbe več zagotavljati v socialno varstvenem zavodu, se le-te zagotavljajo zunaj zavoda.

* Pri načrtovanju in izvajanju nalog v povezavi s COVID -19 **redno sodelovanje MDDSZ z MZ in NIJZ, predstavniki izvajalcev, Civilno zaščito, humanitarnimi organizacijami, župani in drugimi, ki lahko pomagajo pri izvajanju nalog v zvezi z obvladovanjem COVID-19.** V ta namen je bilo izvedenih veliko delovnih srečanj (sestankov in videokonferenc).
* Prav tako se minister naprej udeležuje terenskih obiskov, sestankov Covid-skupine in Vlade RS, kjer opozarja na problematiko DSO, kar vodi v sprejem dodatnih ukrepov v intervencijskih zakonih.

*j) Rešitve za finančne, kadrovske in prostorske stiske DSO*

Za naslavljanje finančnih, kadrovskih in prostorskih stisk domov je minister predlagal rešitve **v interventnem zakonu PKP-5**, sprejetem 15. 10. 2020.Zakon o začasnih ukrepih za omilitev in odpravo posledic COVID-19 je omogočil začasne ukrepe na področju socialnega varstva:

* pravno podlago za razporeditev zaposlenih k drugemu izvajalcu in dodatke za zaposlene, ki so prerazporejeni (55. člen),
* dodatek za delo v sivi in rdeči coni (56. člen), ki pa se ne uporablja v času razglašene epidemije. V času epidemije se namreč uporablja 11. točka prvega odstavka 39. člena KPJS,
* financiranje enomesečne osebne varovalne opreme (81. člen),
* sofinanciranje osebne varovalne opreme in sredstev za dezinfekcijo prostorov v sivi in rdeči coni (82. člen),
* kritje izpada nezasedenih kapacitet zaradi vzpostavitve sivih in rdečih con (83/1, 2),
* povrnitev stroškov najema zunanjih kapacitet in materialnih stroškov zaradi vzpostavitve rdeče cone (83/3,4),
* povračilo stroškov oskrbnine zaradi umika v domačo oskrbo (84. člen),
* dana možnost povračila strokov najema in materialnih strokov, pri čemer je pogoj za povračilo stroškov predhodno soglasje MDDSZ.

Na podlagi navedenega je razvidno, da je bil minister aktiven pri zagotavljanju ukrepov za preprečevanje okužb ali dodatnih kadrovskih okrepitev. V zapisnikih so tudi odgovori na obtožbe glede zagotavljanja zunanjih rdečih con in dodatnega kadra. Zapisnik tedenske videokonference z dne 5. 11. 2020 navaja, da minister, pristojen za socialne zadeve začasno zagotovi dodatne prostore za izvajanje institucionalnega varstva za potrebe vzpostavitve rdeče cone za obdobje do 31. 12. 2020.

MDDSZ 4. 11. 2020 prav tam objavi navodila - Zagotavljanje dodatnega kadra za izvajalce institucionalnega varstva: aktivacija prostovoljcev, študentov in sodelovanje z Zavodom za zaposlovanje, prav tako dostopna na zgornjem naslovu.

**Izvajalci so za mesec december 2020 uveljavljali naslednje stroške za dodatni kader:**

**Kot navedeno v uvodnem delu, je iz naslova ukrepov PKP v letih 2020 in 2021 doslej skupaj zagotovljenih kar 56.286.324,75 evrov, in sicer za: dodatek za delo v rizičnih razmerah in dodatek za nevarnost in posebne obremenitve, pomoč izvajalcem pomoči na domu, povračilo oskrbnine zaradi umika v domačo oskrbo, kritje izpada prihodkov zaradi nezasedenih kapacitet, stroške za zaposlene ki so opravljali zdravstveno dejavnost pri izvajalcih inst. varstva, dodatke zaposlenim, financiranje dodatnih kadrov pri izvajalcih institucionalnega varstva za 2 leti, dodatek zaposlenim za delo v sivi in rdeči coni, enomesečno strateško zalogo varovalne opreme, varovalno oprema za zaposlene v sivi in rdeči coni (samo za osnovno in socialno oskrbo) ter dezinfekcijo, kritje izpada prihodkov zaradi nezasedenih kapacitet ter povračilo oskrbnine zaradi umika v domačo oskrbo.**

**Dne 5. 11. 2020 MDDSZ objavi navodilo: Omejitev stika stanovalcem,** ki navaja med drugim, da je izdano navodilo glede omejitev stikov stanovalcev in zapuščanja zavodskega območja ter da direktor o sprejemu sklepa obvesti stanovalce in zaposlene.

**Nadalje glede dodatnih kadrovskih okrepitev v Protokolu navajajo navodilo, da se pripravijo regijski seznami zaposlenih**, ki se aktivirajo v trenutku, ko pride v posameznem zavodu do okužbe. Dodatni kader se aktivira v roku 2-3 dni po potrebi in po solidarnostnem ključu. V posamezen regijski seznam so vključeni zaposleni iz regijskih domov starejših.

**Glede navodila za delo zaposlenih v DSO-jih z asimptomatskimi okužbami** opozarjamo na zapisnik videokonference na MDDSZ dne 5. 11. 2020. V njem je jasno zapisano, da je predstavnica MZ pojasnila možnosti dela okuženih zaposlenih s Covid-19 (brez simptomov) vezano na navodilo, ki ga je izdalo MZ.

*k) Hitro testiranje v DSO-jih*

Naj poudarimo, da je 19. 11. 2020 **prav minister Cigler Kralj pozval DSO- je k testiranju na prisotnost virusa SARS-CoV-2**[[11]](#footnote-11). V tistem obdobju so po vsej Evropi potekale intenzivne razprave o kakovosti, zanesljivosti in uporabnosti tako imenovanih hitrih testov, kjer si stroka ni bila edina. Takoj, ko so se na **mednarodni strokovni ravni pojavile relativno verificirane ugotovitve glede kakovosti in uporabe hitrih testov, je minister Cigler Kralj vse DSO-je nujno pozval k njihovi uporabi.** Tako je raziskovalna skupina virologa Christiana Drostena iz berlinske bolnišnice Charité med seboj primerjala sedem testov, od katerih le dva nista uspela zadostiti kriterijem kakovosti. Ostali so dosegli specifičnost med 88 in 94 odstotki. Rezultati so bili 13. novembra predhodno objavljeni kot neverificirani na spletni platformi MedRXiv[[12]](#footnote-12).

**Popis dopisov/navodil s strani MDDSZ, poslanih izvajalcem socialno-varstvenih storitev po 1. 9. 2020**

* 7. 9. 2020: Pojasnilo za izvajalce in predstavnike skupnosti na področju oseb s posebnimi potrebami.
* 28. 9. 2020: Vprašalnik o oceni zdravstvenega stanja in epidemioloških okoliščin izvajalcem pomoči na domu.
* 7. 10. 2020: Izobraževanja na temo preprečevanja in obvladovanja okužb z virusom SARS-CoV-2 z uporabo osebne varovalne opreme v domačem okolju za izvajalce pomoči na domu.
* 20. 10. 2020: Informacije za izvajalce institucionalnega varstva po razglasitvi epidemije. Upoštevanje protokolov, zaščitna oprema, dodatki, PKP#5, najem dodatnih prostorov za rdečo con, kadri, sprememba poročanja o okuženih, cepljenje proti gripi in videokonference z direktorji. 26. 10. še prilagojeno izvajalcem pomoči na domu.
* 21. 10. 2020: Informacije za izvajalce glede zaščitne opreme.
* 23. 10. 2020: Omejitev izvajanja storitev vodenja in varstva pod posebnimi pogoji VDC/CUDV.
* 2. 11. 2020: Dostopnost CSDjev za stranke.
* 4. 11. 2020: Zagotavljanje dodatnega kadra za izvajalce institucionalnega varstva.
* 9. 11. 2020: Informacije v zvezi s PKP#5.
* 11. 11. 2020: Zakon o začasnih ukrepih za omilitev in odpravo posledic COVID-19 (ZZUOOP) – pojasnila za zaposlene v javnem sektorju.
* 11. 11. 2020: Nacionalni obrazec za beleženje kompetenc študentov v času obvladovanja nalezljive bolezni COVID-19.
* 13. 11. 2020: Vsem VDC in CUDV - Zapisnik 2. videokonference z izvajalci VDC in CUDV - aktualna vprašanja glede ravnanj v zvezi s SARS-CoV-2 (COVID-19).
* 13. 11. 2020: Obvestilo - sprejem oseb na varovani oddelek SVZ brez privolitve, skladno z Zakonom o duševnem zdravju.
* 16. 11. 2020: Dopis glede izvajanja storitve v pogojih ustavitve javnega prometa.
* 19. 11. 2020: Testiranje na prisotnost virusa SARS-CoV-2.
* 23. 11. 2020: Poziv za začasno razporeditev delavcev iz VDC in CUDV (na čakanju) v DSO.
* 23. 11. 2020: Obvestilo - sprejem novih oskrbovancev v socialno varstvene zavode.
* 30. 11. 2020: Izvajanje testiranj za vse zaposlene na prisotnost virusa SARS-CoV-2.
* 2. 12. 2020: Navodila MZ v zvezi z izvajanjem 41. člena Zakona o začasnih ukrepih za omilitev in odpravo posledic COVID-19 (Uradni list RS, št. 152/20) in financiranjem mikrobioloških preiskav na virus SARS-CoV-2 iz proračuna Republike Slovenije – sprememba navodil.
* 4. 12. 2020: Dodatna pojasnila MZ v zvezi z izvajanjem 41. člena Zakona o začasnih ukrepih za omilitev in odpravo posledic COVID-19 in Odredbo o začasnih ukrepih na področju organizacije zdravstvene dejavnosti zaradi obvladovanja nalezljive bolezni COVID-19.
* 7. 12. 2020: Poročanje izvajalcev glede zasedenosti zunanjih rdečih con.
* 8. 12. 2020: Objava Javnega povabila za javna dela za izbor programov pomoč pri omilitvi posledic epidemije COVID-19 za leto 2021.
* 8. 12. 2020: Informacija - Objava Javnega povabila za javna dela za izbor programov pomoč pri omilitvi posledic epidemije COVID-19 za leto 2021.
* 9. 12. 2020: Spremljanje in skrb za zadostne zaloge medicinskega kisika.
* 9. 12. 2020: Čistopis Navodil MZ v zvezi z izvajanjem 41. člena Zakona o začasnih ukrepih za omilitev in odpravo posledic COVID-19 (Uradni list RS, št. 152/20) in financiranjem mikrobioloških preiskav na virus SARS-CoV-2 iz proračuna Republike Slovenije ter dodatna pojasnila.
* 15. 12. 2020: Zakon o interventnih ukrepih za omilitev posledic drugega vala epidemije COVID- 19, Uredba o spremembah Uredbe o delovni uspešnosti iz naslova povečanega obsega dela za javne uslužbence in Uredba o spremembah in dopolnitvi Uredbe o enotni metodologiji in obrazcih za obračun in izplačilo plač v javnem sektorju – pojasnila za zaposlene v javnem sektorju.
* 17. 12. 2020: Namera za cepljenje - pomoč na domu.
* 17. 12. 2020: Ukrepi na področju socialnega varstva na podlagi PKP5 in PKP6.
* 21. 12. 2020: Pomoč na domu – cepljenje.
* 23. 12. 2020: CSD okrožnica- Izvajanje ZFRO -družinski pomočnik.
* 23. 12. 2020: Obvestilo v zvezi z izvajanjem programa vzgoje in izobraževanja v socialno varstvenih zavodih za usposabljanje (CUDV) v času splošnih omejitev in povečanih okužb s SARS-CoV-2 (Covid-19).
* 5. 1. 2021: Izpolnjevanje interesa za cepljenje.
* 7. 1. 2021: Hitri antigenski testi.
* 11. 1. 2021: Dopis - psihološka podpora izvajalcem.
* 19. 1. 2021: Nujno obvestilo – VSEM VDC in CUDV – odprava omejitev in sproščanje izvajanja storitve vodenja, varstva in zaposlitve pod posebnimi pogoji.

## **2. Priprava ustreznih zakonskih podlag in drugih pravnih aktov za zajezitev širjenja virusa SARS-CoV-2 na delovnih mestih v pristojnosti MDDSZ**

*a) Ureditev karantene na domu*

Izdajanje odločb o karanteni je v pristojnosti MZ oziroma NIJZ. Področje pravic iz dela pa je pod pristojnostjo MDDSZ.V prvem valu epidemije je bilo z Zakonom o interventnih ukrepih na področju plač in prispevkov zagotovljeno 80 % nadomestilo v primeru karantene[[13]](#footnote-13).

**Zakon o začasnih ukrepih za omilitev in odpravo posledic COVID-19 je s 24. oktobrom 2020 prinesel novo ureditev karanten na domu**. MDDSZ je 23.10. objavilo navodilo za pridobitev potrdila NIJZ za uveljavljanje povračila nadomestila plače oziroma delno povrnjenega izgubljenega dohodka v primeru napotitve zaposlenega v karanteno na domu[[14]](#footnote-14). V navodilih je podrobno pojasnjeno, kakšne ukrepe naj v različnih primerih izpostavljenosti stika z okužbami sprejme delodajalec. Prav tako piše, naj »delodajalec, v sodelovanju z izvajalcem medicine dela, prometa in športa, seznam delavcev, za katere se predlaga karantena na domu, v excelovi tabeli in z njihovo privolitvijo posreduje NIJZ na naveden elektronski naslov.«

**Dodajamo, da je MDDSZ ves čas opozarjal na dosledno izvajanje samozaščitnih ukrepov v primeru suma na okužbo.** V odgovorih medijem (npr. 23. 10. 2020 RA SLO; Urška Jereb Brankovič) MDDSZ poudarja: D*elavec je dolžan delodajalca obveščati o bistvenih okoliščinah, ki vplivajo oz. bi lahko vplivale na izpolnjevanje njegovih pogodbenih obveznosti. Na drugi strani naj opozorimo na obveznost delodajalca, da zagotavlja pogoje za varnost in zdravje delavcev pri delu.*

*b) Nadomestilo za zaposlene v socialno – varstvenih zavodih zaradi odsotnosti z dela*

Področje je v pristojnosti MZ, kjer jepredstavnica MZ na videokonferenci na MDDSZ 5. 11. 2020 glede razloga odsotnosti z dela pojasnila, da »po predpisih o zdravstvenem zavarovanju poškodba pri delu pomeni, da mora delodajalec vložiti prijavo poškodbe pri delu v 3 dneh, ter da je ta podatek potrebno poročati EU. MZ išče rešitev, da se razlog zadržanosti od dela ne evidentira kot poškodba pri delu, temveč kot izolacija, pri čemer bi se uredilo povračilo nadomestila iz proračuna. Če je razlog poškodba pri delu, pa to pomeni dodatno breme delodajalca.«

*c) Podaljšanje ključnih ukrepov s področja ohranjanja zaposlitev*

Zaradi ohranjanja delovnih mest je minister Vladi predlagal sprejetje in naknadna podaljšanja ključnih ukrepov s področja ohranjanja zaposlitev: **subvencioniranja čakanja na delo doma in subvencioniranega skrajšanega delovnega časa. Gre za ohranjenih okoli 300 000 delovnih mest.** Oba ukrepa posredno prispevata tudi k zmanjšanemu širjenju okužb med delovno aktivnimi.

*d) Delo na domu*

**MDDSZ ves čas poziva k delu na domu, poenostavljeni so bili postopki prijave dela na domu in delodajalci pozvani k uporabi tega instituta**. V ta namen so pripravili več komunikacijskih akcij in objav. Tako MDDSZ po končanem prvem valu objavi smernice »COVID-19: Vračanje na delovno mesto; Prilagajanje delovnih mest in varovanje delavcev«[[15]](#footnote-15) ter objavo spodbujanje k delu na domu[[16]](#footnote-16) .

Zlasti v drugem valu se je poskušalo spodbuditi čim več delodajalcev s **poenostavitvijo prijave dela na domu prek elektronskega obrazca** ter okrepljenimi pozivi prek različnih komunikacijskih kanalov spodbuditi k uporabi dela na domu v čim večji meri[[17]](#footnote-17). Komunikacijski akciji sta se pridružila tudi MGRT in MJU o bistveni poenostavitvi elektronskega pošiljanja obvestil o delu na domu[[18]](#footnote-18).

**Podatki inšpektorata RS za delo glede dela od doma**

|  |  |  |  |  |
| --- | --- | --- | --- | --- |
|  | **1. 1.-12. 3.** | **13. 3.-14. 5. (epidemija)** | **15. 5.-18. 10.** | **19. 10.-10. 11. (epidemija)** |
| **2020** | 1266 delavcev | 7962 delodajalcev\* | 4048 delodajalcev\* | 3991 delodajalcev\* |
| **2019** | 362 delavcev | 338 delavcev | 891 delavcev | 126 delavcev |

*\* število delodajalcev, ki so obveščali IRSD o delu na domu (večinoma je eno obvestilo vsebovalo večje število delavcev)*

IRSD je **od 1. 10. 2020 do vključno 23. 11. 2020 prejel 7663 obvestil delodajalcev** o delu na domu.

## **3. Dialog s socialnimi partnerji o ukrepih, ki posegajo v pravice zaposlenih iz delovnega razmerja**

Takoj po razglasitvi epidemije je 14. Vlada RS svoje napore usmerila v pripravo ustreznih zakonodajnih podlag. MDDSZ je pripravilo številne ukrepe v Zakonu o interventnih ukrepih za omilitev posledic epidemije nalezljive bolezni SARS-CoV-2 (COVID-19), s katerimi je uspelo zajeziti oziroma omiliti posledice pandemije za državljane in gospodarstvo. Zajete so bile različne skupine prebivalstva, med njimi tudi starejši, velike družine, socialno ogroženi, prav tako tudi zaposleni, samozaposleni in študenti, ki so prejeli solidarnostne dodatke.

**V času od marca do konca decembra 2020 je bilo sprejetih in uveljavljenih sedem protikriznih zakonov, od tega samo v aprilu in začetku maja obsežen PKP1 in PKP 2.** Velik del energije in prizadevanj ministrske ekipe s sodelavci je bil vključen v pripravo interventnih zakonov kot tudi usmerjanje obvladovanja akutnih kriznih razmer, ki jih je za seboj pustila vlada Marjana Šarca. Imenovanje vladnih članov v ESS je bilo torej izvedeno takoj, ko je bilo to mogoče.

Nadaljnji zakonodajni predlogi za omilitev posledic epidemije so si sledili v zaporedju nekaj tednov: PKP3: konec maja, PKP4: začetek julija, PKP5: konec oktobra, PKP6: konec novembra in PKP7: konec decembra.

**Zavezanost socialnemu dialogu Vlade RS in ministra Ciglerja Kralja, ki je v prvih šestih mesecih mandata ESS tudi predsedoval, dokazujejo številne seje ESS in številni predlogi, ki so jih socialni partnerji obravnavali in tudi uskladili.** V aktualnem mandatu Vlade Republike Slovenije je bilo v dobrih 10 mesecih sklicanih osem rednih sej ESS (za dve seji je bilo sklicano tudi nadaljevanje seje) in tri izredne seje ESS (za eno je bilo sklicano nadaljevanje). **Skupaj torej 14 zasedanj ESS**, kar je povprečno več kot ena seja mesečno. Za primerjavo, v mandatu vlade Marjana Šarca je bilo v obdobju 18 mesecev 15 rednih sej in dve izredni seji ter ena dopisna seja ESS, skupaj torej ena mesečna seja v povprečju.

**Člani ESS so med drugim dosegli soglasje glede poslovnika o vodenju usklajevanj zakonov** (protikoronski paketi 2020–2021) med socialnimi partnerji, člani ESS, ki imajo nalogo obvladovati (in zmanjšati negativne učinke) epidemije COVID-19.

Minister Janez Cigler Kralj je človek dialoga in zavzet zagovornik socialnega dialoga, kar potrjuje tudi objava na spletni strani MDDSZ: *»V vlogi ministra za delo in donedavna predsedujočega ESS skrbim, da je glas socialnega dialoga slišan v Vladi, saj je socialni dialog pomemben in ga spoštujem.[[19]](#footnote-19)«*

Velika večina ukrepov iz protikriznih **zakonov je bila sprejeta v dialogu s socialnimi partnerji**. ESS je ustanovil pogajalsko skupino za pripravo predloga Zakona o interventnih ukrepih za pomoč pri omilitvi posledic drugega vala epidemije COVID-19 (PKP7). Pogajanja za PKP7 so v okviru pogajalske skupine ESS potekala 3 dni (od 12. do 14. decembra 2020), pri čemer je bila večina členov usklajenih. Upoštevanih je bilo kar nekaj predlogov socialnih partnerjev.

Ukrep sporazumne prekinitve delovnega razmerja za delavca, ki izpolnjuje pogoje za starostno pokojnino, je bil sprejet na seji DZ ob obravnavi PKP7 na predlog amandmaja poslanskih skupin in ne na predlog MDDSZ. Dialog s socialnimi partnerji je potekal pred sejo državnega zbora, bili pa so s predlogom seznanjeni.

**Socialni partnerji so bili vključeni v pogajanja glede minimalne plače**, saj je minister Cigler Kralj 19. januarja 2021 z njimi opravil posvetovanje glede nove višine minimalne plače. Minister se je zavzel za dvig minimalne plače, obenem pa predlagal, da dvig minimalne plače delodajalcem začasno subvencionira država. Ob tem je minister poudaril: *"Kot minister za delo ne smem spregledati na eni strani zaposlenih, ki si za pošteno delo zaslužijo dostojno plačilo - in neto plače v Sloveniji so prenizke - na drugi strani pa delodajalcev, ki bodo nosili težji del dviga minimalne plače.*"[[20]](#footnote-20)Iz navedenega je jasno, da minister nikakor ne pozablja na delavce ter se v svojih izjavah, intervencijah in ravnanju zanje vedno zavzema, ob doslednem zavedanju pomena trdnega gospodarstva in blaginje za vse.

## **4. Dodelitev sredstev na Javnem razpisu pomoči za ranljive skupine prebivalstva zaradi epidemije Covid-19**

Javni razpis pomoč za ranljive skupine prebivalstva zaradi epidemije Covid-19 se financira iz evropskih sredstev in je bil **pripravljen z namenom pomoči ranljivim skupinam, ki jih je kriza epidemije najbolj prizadela, in to tam, kjer jo najbolj potrebujejo.** Ministrstvo je ta razpis, ki je bil sicer izveden kot prvi takšne vrste, pripravilo v dobri veri, da bo **pomoč dosegla čim bolj različne ranljive skupine.**

MDDSZ je leta 2020 zagotovilo dodatna sredstva, ki so bila iz EU skladov namenjena za obvladovanje posledic epidemije. K temu so ministrstvo pozvali sami predstavniki NVO, ki so se soočali z izjemnimi potrebami po pomoči na terenu. **Zato so se na MDDSZ se odločili, da se sredstva, ki jih je EU sprostila za pomoč ob epidemiji, v skladu s pravili EU namenijo za javni razpis za sofinanciranje projektov za pomoč najbolj ranljivim skupinam prebivalcev zaradi epidemije covid-19.**

Razpisno dokumentacijo so **pripravile strokovne službe na Ministrstvu za delo, družino, socialne zadeve in enake možnosti v sodelovanju s Službo vlade za razvoj in evropsko kohezijsko politiko, saj gre za evropska sredstva.**

**Razpis je bil objavljen 19. 6. 2020.**

Formalno popolne in pravočasno prispele vloge, ki so izpolnjevale vse pogoje za kandidiranje na javnem razpisu, je komisija ocenila po merilih za ocenjevanje vlog, ki so bila navedena v razpisni dokumentaciji, sicer dostopni na spletnem portalu gov.si. Razpisna dokumentacija jasno določa pogoje in je še danes objavljena na spletni strani gov.si.

Med prijavitelji, ki so formalno zadostili razpisnim pogojem, je komisija najvišje ocenila **17 od 135** **prijavljenih organizacij**, med katere je bilo **razdeljenih 1.911.951,66 EUR**. Šest prijav je prišlo prepozno, 129 vlog je bilo formalno popolnih, od tega jih 7 ni izpolnjevalo pogojev. 122 vlog je doseglo minimalni kakovostni kriterij in so šle v ocenjevanje s strani komisije, pri čemer je bila vsaka **vloga ocenjena s strani treh različnih ocenjevalcev.**

V sklopu razpisa so lahko prijavljene organizacije zaprosile za do največ 130.200,00 EUR sredstev za sofinanciranje skupnih upravičenih stroškov projekta. Vse organizacije, ki so bile na razpisu izbrane, **so prejele dodeljena sredstva v višini zaprošenih sredstev. Organizacije, ki so se prijavile na razpis, so same določile višino sredstev, ki jih potrebujejo za svoje programe, vsem 17 izbranim organizacijam pa je komisija razdelila v celoti zaprošena sredstva, kakršno koli zniževanje bi bilo tudi v nasprotju z razpisnimi pogoji.**

**Ker gre za javni razpis, ki pokriva različna vsebinska področja dela ministrstva, so bili imenovani uslužbenci, ki pokrivajo različna področja na MDDSZ. Pri izboru je bilo ključno merilo strokovnost in pretekle izkušnje.** Predsednica komisije Mateja Softić ima 14 letne izkušnje na področju vodenja, priprav in izvajanja evropskih projektov, vključno s področja sociale in trajnostnega razvoja zaposlovanja ranljivih skupin, zaposlovanja Romov, ter usposabljanjem za delo oseb s težavami v duševnem zdravju in vključevanjem ranljivih na trg dela (svetovanje za mlade, svetovanje za ženske idr.), kakor je bilo z MDDSZ odgovorjeno novinarki Barbari Eržen z Dela dne 20. 1. 2021.

Vsi člani strokovne komisije so v skladu z Zakonom o javnim uslužbencih izvrševali svoje naloge strokovno, vestno in pravočasno ter pri svojem delu ravnali po pravilih stroke. Skladno z 10. členom omenjenega zakona so pri izvrševanju javnih nalog ravnali častno v skladu s pravili poklicne etike.

Sredstva na razpisu so prejele številne nevladne organizacije z najrazličnejših področij delovanja, ki so v prijavi izpolnile pogoje in bodo najbolje poskrbele za pomoč najbolj ranljivim skupinam prebivalcev zaradi epidemije COVID-19. Med prejemniki so tudi Zveza prijateljev mladine, SOS telefon, Rdeči križ, Karitas, Kralji ulice, Spominčica in mnogi drugi.

Še enkrat poudarjamo, da so organizacije, ki so se prijavile na razpis, same določile višino sredstev, ki jih potrebujejo za svoje programe, vsem 17 izbranim organizacijam pa je komisija razdelila v celoti zaprošena sredstva, kakršno koli zniževanje bi bilo tudi v nasprotju z razpisnimi pogoji.

**Minister se je soustanoviteljem Zavoda Iskreni priključil 12 let po ustanovitvi zavoda, nato pa se iz njih ter organov zavoda izključil lansko leto, pred nastopom ministrske funkcije.[[21]](#footnote-21)**

Za Zavod Iskreni je v preteklosti opravljal prostovoljno delo, od katerega ni imel nobene finančne koristi. Ker opravlja tudi ministrsko funkcijo, je izločen iz vseh postopkov, ki bi lahko bili potencialno konfliktni – tako na strani ministrstva kot tudi zavoda.

**Naj opozorimo tudi na odziv krovne mreže slovenskih nevladnih organizacij CNVOS dne 21. 1. 2021 na družbenem omrežju Facebook, kjer so zapisali, da samo dejstvo, da je resorni minister nekoč bil soustanovitelj zavoda, zakonsko ne predstavlja ovire, da zavod ne bi smel prejeti dotacije ministrstva. Nezakonito bi bilo, če bi minister ali njegov družinski član še vedno bil med ustanovitelji. V teh primerih namreč dotacije prepoveduje zakon o integriteti in preprečevanju korupcije.** Ureditev, ki bi doktrinarno prepovedovala dotacije tudi v primerih nekdanje povezanosti med funkcionarji in nevladnimi organizacijami, glede na majhnost Slovenije tudi sicer enostavno ne bi bila smiselna. Civilnodružbeno angažiranje je med ljudmi smiselno spodbujati, medtem ko bi ga takšna prepoved zavirala, prav tako pa bi ovirala poklicno prehajanje med različnimi družbenimi sektorji. Kar bi samo siromašilo vse tri sektorje: javno upravo, gospodarstvo in nevladne organizacije.

**Minister ni v nobeni obliki ne sodeloval ne vplival na postopek omenjenega razpisa,** kar je bilo že pojasnjeno. Ravno tako ne drži trditev predlagateljev, da je odločitev o dodelitvi sredstev sprejel sam minister. Državni sekretar Cveto Uršič je po pooblastilu ministra podpisal sklepe, ni pa sodeloval pri odločanju o izbiri in delu strokovne komisije. Ne drži trditev, da slednji na Karitasu ni zaposlen od marca 2019.

*Ukrepanje na področju družinske politike*

**Minister Cigler Kralj je velik zagovornik družinske politike.** Družine in otroci kot njihov najranljivejši del v času epidemije Covid-19 pogosto nosijo dodatna bremena in so izpostavljeni številnim stiskam. Ravno v času aktualne Vlade RS je **za ukrepe družinske politike zagotovljenih največ sredstev v zadnjih osmih letih, in sicer blizu 600 milijonov EUR v letu 2020.**

**Za primerjavo dodajamo preglednico in graf izplačil s področja družinskih ukrepov v preteklih osmih letih:**



**Na pobudo ministra Ciglerja Kralja in ob podpori Vlade RS se ukrepe za družine obravnava prednostno**. Rezultati so vidni. **Pomoč ob rojstvu otroka, ki je enkratni prejemek ob rojstvu otroka, se je dvignila iz 286,72 EUR na 350 EUR**. Gre za enega od elementov družinske politike in spodbujanja rodnosti. **Starševski dodatek se iz 258,09 EUR dviguje na višino osnovnega zneska minimalnega dohodka, to je na 402,18 EUR**. Namenjen je staršem, ki niso zavarovani za starševsko varstvo (na primer študentke/je, nezaposleni), prejemajo ga eno leto od rojstva otroka.

**Zagotovljen je solidarnostni dodatek za vse otroke do 18. leta starosti in tudi za polnoletne dijake. Vse velike družine v času epidemije prejmejo dodatnih 200 EUR ali 100 EUR, za 100 EUR se poveča dodatek za nego otroka.**

*Sodelovanje z nevladnimi organizacijami*

**FINANCIRANJE NVO NA MDDSZ**

**Ministrstvo za delo, družino, socialne zadeve in enake možnosti programe nevladnih organizacij sofinancira prek različnih načinov** – eden od njih so javni razpisi, med katerimi so nekateri vsakoletni, npr. javni razpis za sofinanciranje programov socialnega varstva, ki spada na področje socialnih zadev. MDDSZ prav tako financira programe v okviru evropskih sredstev.

**Pregled sredstev, namenjenih NVO tako s strani MDDSZ kakor s strani vseh ministrstev in služb, je v Prilogi.**

**VSEBINSKA USMERJENOST FINACIRANIH NVO**

Med NVO, ki jih financira MDDSZ, je najt**i NVO z različnih področij. Nekaj primerov financiranih organizacij v zadnjih treh letih:**

Slovenska filantropija, Slovensko društvo hospic, Spominčica - Alzheimer Slovenija - Slovensko združenje za pomoč pri demenci, UP" Društvo za pomoč zasvojencem in njihovim svojcem Slovenije, Vzgon - društvo za psihološko ravnovesje, kvalitetne odnose uspešno vzgojo in ustvarjalnost, Zveza koroških partizanov in prijateljev protifašističnega odpora (Celovec), Zveza prijateljev mladine Ljubljana Moste-Polje, Rdeči križ Slovenije, Nadškofijska Karitas Maribor in mnogi drugi. **Seznam obsega skoraj 220 nevladnih organizacij.**

Za MDDSZ je sodelovanje z NVO pomemben del dela in poslanstva, saj **NVO pomembno izpolnjujejo cilje pomoči ljudem in izvajanja programov za najbolj ranljive**, med katerimi so starejši, otroci, družine s socialno šibkim položajem, odvisniki, brezdomci, tudi migranti in Romi. Z NVO ohranjamo reden stik prek posvetovalnih organov in neformalnih stikov, kar je za ministrstvo ključno.

*Zaključek*

Minister vse navedbe v interpelaciji argumentirano zavrača in svoje napore že od prevzema mandata vlaga v to, da zagotavlja dostojno življenje in obvladljivo spopadanje s posledicami epidemije za vse. Temu pritrjujejo tudi številni odzivi znotraj kot tudi zunaj meja Slovenije, **ki prav ministru Ciglerju Kralju in Vladi RS pripisujejo zasluge za ohranitev številnih zaposlitev in nenazadnje socialnega položaja stotisočerih prebivalcev Slovenije.**

*Priloga*: Seznam financiranih nevladnih organizacij s strani ministrstev in služb (2010-2020)

1. https://www.gov.si/novice/2020-03-15-minister-janez-cigler-kralj-spremlja-razmere-na-terenu/ [↑](#footnote-ref-1)
2. https://www.gov.si/novice/2020-03-18-navodila-za-zascito-uporabnikov-in-zaposlenih-na-podrocju-socialnega-varstva/ [↑](#footnote-ref-2)
3. https://www.gov.si/novice/2020-03-17-navodila-za-organizacijo-dela-obravnavo-bolnika-in-dnevno-porocanje/ [↑](#footnote-ref-3)
4. https://www.gov.si/novice/2020-03-23-v-skrbi-za-najranljivejse-sprejeti-dodatni-dogovori/ [↑](#footnote-ref-4)
5. https://www.gov.si/novice/2020-04-30-omogocanje-obiskov-v-socialnovarstvenih-zavodih-in-drugih-izvajalcih-institucionalnega-varstva/ [↑](#footnote-ref-5)
6. https://www.uradni-list.si/glasilo-uradni-list-rs/vsebina?urlid=202072&stevilka=1067 [↑](#footnote-ref-6)
7. https://www.gov.si/teme/domovi-za-starejse/ [↑](#footnote-ref-7)
8. https://www.gov.si/novice/2020-06-29-javni-razpis-za-1100-mest-v-domovih-za-starejse/ [↑](#footnote-ref-8)
9. https://www.gov.si/novice/2020-11-03-strokovno-pomoc-pri-nacrtovanju-in-izvajanju-ukrepov-za-zajezitev-virusa-sars-cov-2-v-socialno-varstvenih-zavodih-nudijo-regijski-timi/ [↑](#footnote-ref-9)
10. Zapisniki teh videokonferenc so javno dostopni na: https://www.gov.si/teme/domovi-za-starejse/#e84822 [↑](#footnote-ref-10)
11. https://www.gov.si/novice/2020-11-19-testiranje-na-prisotnost-virusa-sars-cov-2/ [↑](#footnote-ref-11)
12. https://www.medrxiv.org/content/10.1101/2020.11.12.20230292v1 [↑](#footnote-ref-12)
13. https://www.gov.si/novice/2020-03-20-kljucni-cilj-sprejetega-zakona-je-ohranitev-delovnih-mest-in-zadrzanje-cim-vec-ljudi/ [↑](#footnote-ref-13)
14. https://www.gov.si/novice/2020-10-23-nova-ureditev-karanten-na-domu/ [↑](#footnote-ref-14)
15. https://www.gov.si/novice/2020-05-04-covid-19-in-vracanje-na-delovno-mesto/ [↑](#footnote-ref-15)
16. https://www.gov.si/novice/2020-06-22-opravljanje-dela-na-domu-z-vidika-delovnega-prava-in-varnosti-in-zdravja-pri-delu/ [↑](#footnote-ref-16)
17. https://www.gov.si/novice/2020-09-22-odrejanje-drugega-dela-ali-na-drugem-kraju-zaradi-izjemnih-okoliscin/ [↑](#footnote-ref-17)
18. https://www.gov.si/novice/2020-12-04-vlada-bistveno-poenostavlja-elektronsko-posiljanje-obvestil-o-delu-na-domu/ [↑](#footnote-ref-18)
19. https://www.gov.si/novice/2020-11-03-minister-cigler-kralj-vsi-partnerji-smo-odgovorni-za-krepitev-socialnega-dialoga/ [↑](#footnote-ref-19)
20. https://www.sta.si/2857145/cigler-kralj-nova-visina-minimalne-place-pri-1024-evrov-bruto [↑](#footnote-ref-20)
21. https://www.gov.si/novice/2021-01-20-odziv-mddzs-na-zavajajoce-informacije-v-javnosti-v-zvezi-z-razpisom-za-sofinanciranje-projektov-za-pomoc-najbolj-ranljivim-skupinam/ [↑](#footnote-ref-21)